                                            dom
afsagt den 27. november 2014 af østre landsrets 4. afdeling
(landsdommerne michael dorn, dorthe wiisbye og anne birgitte fisker).
4. afd. nr. b-3589-09:
1) codan forsikring a/s
(advokat morten erritzøe christensen)
2) dsb
(advokat morten erritzøe christensen)
mod
banedanmark
(kammeradvokaten v/advokat henrik nedergaard thomsen)
og
4. afd. nr. b-1251-10:
a
(advokat christian riewe)
mod
banedanmark
(kammeradvokaten v/advokat henrik nedergaard thomsen)
sagen codan forsikring a/s og dsb mod banedanmark er anlagt den 5. oktober 2009 ved
københavns byret og er ved kendelse af 18. december 2009 henvist til behandling ved østre
landsret i medfør af retsplejelovens § 226, stk. 1. sagen a mod banedanmark er anlagt den
11. februar 2010 ved københavns byret og er ved kendelse af 19. april 2010 henvist til be-
handling ved østre landsret med henblik på kumulation med sagen anlagt af codan forsik-
                                                - 2 -
ring a/s (herefter: codan) og dsb. sagerne drejer sig om erstatningsansvar i forbindelse med
en s-togskollision ved lyngby station den 14. februar 2005.
ved delafgørelse af 23. november 2012 traf østre landsret afgørelse om, at banedanmark
skal anerkende at være erstatningsansvarlig for halvdelen af dsb’s og codans tab og halv-
delen af as tab som følge af s-togskollisionen den 14. februar 2005, og at dsb skal aner-
kende at være erstatningsansvarlig for halvdelen af banedanmarks tab som følge af kollisio-
nen. under den fortsatte sagsforberedelse har de involverede parter erklæret, at sagen vedrø-
rende as krav mest hensigtsmæssigt burde afgøres samtidig med sagen codan og dsb mod
banedanmark.
under den herefter fortsatte hovedforhandling blev der ved hovedforhandlingens indledning
nedlagt følgende påstande:
codan nedlagde påstand om, at banedanmark skal betale 33.509.472 kr. med tillæg af pro-
cesrente fra sagens anlæg.
dsb nedlagde påstand om, at banedanmark skal betale 26.662.911 kr. med tillæg af proces-
rente fra sagens anlæg, og at banedanmark herudover til dsb skal betale 25.437.810 kr. med
tillæg af procesrente fra sagens anlæg.
banedanmark nedlagde over for codan og dsb påstand om frifindelse, subsidiært betaling af
et mindre beløb, og endvidere subsidiært vedrørende de i kravene indeholdte momsbeløb på-
stand om frifindelse for tiden.
banedanmark nedlagde endvidere selvstændig påstand om, at dsb til banedanmark skal be-
tale 201.809 kr., subsidiært et efter rettens skøn mindre beløb, alt med tillæg af procesrente
fra 30. november 2009. heroverfor nedlagde dsb påstand om frifindelse.
a nedlagde påstand om, at banedanmark til ham skal betale 743.904,52 kr. med tillæg af pro-
cesrente af 290.362,93 kr. fra den 12. februar 2010 og af 463.541,59 kr. fra den 27. november
2011. denne påstand svarede til as påstand fremsat ved den første del af hovedforhandlingen,
som mundede ud i landsrettens delafgørelse af 23. november 2012.
                                             - 3 -
banedanmark nedlagde over for a påstand om frifindelse, subsidiært betaling af et mindre
beløb. banedanmark bestred ikke as erstatningsopgørelse.
efter samstemmende anmodninger fra codan, dsb og banedanmark blev hovedforhandlin-
gen afbrudt og udsat en dag. ved hovedforhandlingens genoptagelse har codan, dsb og ba-
nedanmark nedlagt følgende endelige påstande:
codan har nedlagt påstand om, at banedanmark skal betale 33.509.472 kr. med tillæg af pro-
cesrente fra sagens anlæg.
dsb har nedlagt påstand om, at banedanmark skal betale 26.662.911 kr. med tillæg af pro-
cesrente fra sagens anlæg.
banedanmark har over for codan og dsb nedlagt påstand om frifindelse, subsidiært betaling
af et mindre beløb.
banedanmark har endvidere nedlagt selvstændig påstand om, at dsb til banedanmark skal
betale 201.809 kr. med tillæg af procesrente fra 30. november 2009. heroverfor har dsb
nedlagt påstand om frifindelse, subsidiært betaling af et mindre beløb.
as nedlagte påstand over for banedanmark og banedanmarks påstand over for a er ikke æn-
dret.
sagsfremstilling
sag b-3589/09 codan og dsb mod banedanmark
codans krav mod banedanmark på 33.509.472 kr. med tillæg af procesrente fra sagens anlæg
vedrører tingsskade og fremkommer således:
samlet tingsskade ekskl. moms                           50.349.093 kr.
moms som opgjort i påstands-
                                              - 4 -
dokument af 8. september 2014                           8.160.379 kr.
minus selvrisiko                                      - 25.000.000 kr.
i alt                                                   33.509.472 kr.
dsb’s krav mod banedanmark på 26.662.911 kr. med tillæg af procesrente fra sagens anlæg
vedrører selvrisikoen i henhold til tingsskadeforsikringen hos codan og udbetalt erstatning for
personskader og fremkommer således:
tingsskade (selvrisiko hos codan)            25.000.000 kr.
udbetalt erstatning for personskader         1.662.911 kr.
i alt                                       26.662.911 kr.
banedanmarks krav mod dsb på 201.809 kr. med tillæg af procesrente fra 30. november
2009 vedrører opgjorte skader på infrastruktur, som tilhører banedanmark.
sag b-2151-10 a mod banedanmark
as krav mod banedanmark på 743.904,52 kr. med tillæg af procesrente af 290.362,93 kr. fra
den 12. februar 2010 og af 463.541,59 kr. fra den 27. november 2011 vedrører erstatning for
tabt arbejdsfortjeneste og erhvervsevnetab og godtgørelse for svie og smerte i anledning af
den personskade, han som lokomotivfører blev påført ved togulykken den 14. februar 2005.
forklaringer
under hovedforhandlingen for landsretten har povl a. lund, kirsten hesselkilde, thomas
sjøgren og frank renleff afgivet vidneforklaring.
povl a. lund har forklaret, at han er maskiningeniør og ”loss adjuster” i firmaet cunningham
lindsey leif hansen a/s. han har arbejdet i virksomheden i 25 år og beskæftiger sig bl.a.
med vurdering af skader efter toguheld.
                                               - 5 -
dsb indhentede reparationstilbud fra alstom/siemens, og han stillede selv en række spørgs-
mål dertil, også over for konsortiet. han havde en række møder med dsb og codan og kunne
kommentere skadesopgørelsen lavet af dsb. alstom/siemens blev valgt som reparatør, fordi
de havde produceret togene og derfor billigst kunne reparere dem. alstom/siemens har været
ræsonnable og ikke anvendt unødig lang tid til de udførte reparationer. han har udarbejdet
rapporten af 26. marts 2009 til codan. i hans rapport er bl.a. beskrevet problemer med skim-
melsvamp, som pga. temperaturforskelle og kondens meget let opstår, når togvogne står i et
stykke tid uden at være i drift.
efter hans erfaring sker der ved de vanlige eftersyn udskiftning af udskiftelige komponenter i
henhold til vedligeholdelsesplanens tidspunkter for udskiftning, uanset hvilken slitage det
pågældende tog har været ude for. i årene efter en større togreparation efter uheld er der der-
for ingen ”sparede eftersyn”. hans opgørelse er lavet ud fra faktisk afholdte reparationsud-
gifter, og udgangspunktet har været nyværdipris, jf. også codan-dsb-kontrakten.
i tidligere sager angående togskader har banedanmark ham bekendt som udgangspunkt lagt
cunningham lindsays rapporter og vurderinger til grund.
kirsten hesselkilde har forklaret, at hun er afdelingschef i codan, hvilket hun har været gen-
nem 10-12 år. hun har arbejdet i selskabet i 37 år og er forsikringsuddannet. hendes område
er stillingtagen til store skader, såsom bygningsbrandskader, skader på løsøre efter storm eller
brand etc. hun kender ikke til andre danske virksomheder eller taksatorer, der som cun-
ningham lindsey leif hansen a/s kan taksere skader som de omtvistede skader efter tog-
ulykken på lyngby station. hun har deltaget i en række møder, måske op imod ti, mellem
codan, dsb og cunningham leif hansen angående opgørelsen af skadesbeløbene. de talte
om, at det var en langsommelig affære at få repareret de skete skader. codan vil altid være
interesseret i, at opgørelsen af erstatningsbeløbet ikke trækker for længe ud.
thomas sjøgren har forklaret, at han har været chef for togteknik s-tog i dsb og nu er kon-
traktsansvarlig for afdelingen for materiel i dsb øresund, herunder for spørgsmål om vedli-
geholdelse, reparationscyklus og levetid for tog.
                                               - 6 -
den fremlagte oversigt i sagen, ”eftersyns-struktur” er udarbejdet ud fra vedligeholdelsesma-
nualer for tog og er godkendt af ham. ved de aftalte eftersyn, f.eks. 4 års-, 8 års- eller 12 års-
eftersyn bliver alle komponenter, som ifølge planen står til udskiftning, også konkret udskif-
tet, uanset graden af slitage, og uanset om komponenterne f.eks. kun er få år gamle. det vil
være alt for dyrt at detailvurdere de enkelte komponenters vedligeholdelsesstand. sa-linjetog
har 20 års levetid, også fordi de enkelte reservedele som regel er udgået efter 20 års forløb.
danske myndigheders standardgodkendelse kræver, at man opfylder producenternes vedlige-
holdelsesplan. man kunne dog godt forestille sig, at producenten konkret ville acceptere en
senere udskiftning af en komponent, der var holdbar også ud over udskiftningsplanens tids-
ramme. myndighederne ville nok også acceptere det. men det er smartere og billigere i alle
tilfælde at skifte alle komponenter, som står for tur ifølge producentens faste vedligeholdel-
sesplan. har et tog gennemgået en større istandsættelse efter et sammenstød, vil dette ikke
ændre på den fremtidige reparationskadence; man vil fortsat gennemføre udskiftning af kom-
ponenter i overensstemmelse med vedligeholdelsesplanen. man fastholder også de planlagte
årstal for udskiftning, uanset at et tog måtte have stået stille i et stykke tid efter uheld. ved
udskiftning af komponenter arbejder man med litrerede komponenter, dvs. komponenter, der
kan spores. dette er også vigtigt i forhold til danske myndigheders godkendelser af tog. når
dsb modtager et nyt s-tog, er det sædvanligt, at der går 1- 1½ måned, førend toget kan sættes
i drift.
frank renleff har forklaret, at han som chefcontroller i dsb er økonomichef, hvilket han har
været i 7 år. han er økonom, oprindelig revisoruddannet.
den fremlagte dsb-oversigt fra 2005 kaldet ”afsavnserstatning i forbindelse med graffiti og
hærværk” er udarbejdet af en medarbejder i dsb’s afdeling for teknik og vedligeholdelse til
brug for vidnets behandling af spørgsmål om erstatning for skader på s-tog på grund af graf-
fiti. det fremgår af oversigten, at investeringssummen, dvs. anskaffelsesprisen for s-tog er
81.410.000 kr. med en afskrivning af s-toget fordelt på 20 år og med rente 4,68 % udgør af-
skrivning og forrentning pr. år herefter 6.176.510 kr., hvortil skal lægges udgifter på 335.000
kr. til vedligeholdelse, herunder f.eks. 4- og 8-års-eftersyn. dette giver en samlet årlig udgift
til afskrivning, forrentning og vedligeholdelse på 6.585.000 kr. de faste udgifter pr. dag bliver
herefter 18.041 kr. dette beløb indeholder i sig selv en mindre moms-del, idet anskaffelses-
summen for tog på 81.410.000 kr. også indeholder moms, herunder en ikke-afløftningsberet-
                                                - 7 -
tiget del af momsen. regnskabsmæssigt afskrives s-tog over 20 år, men efter dette tidsrum
kan det ikke udelukkes, at et s-tog fortsat kan køre videre.
forlig samt procedure om sagsomkostninger
sag b-3589/09 codan og dsb mod banedanmark
codan, dsb og banedanmark har efter afslutningen af bevisførelsen indgået et forlig, der
blandt andet indeholder følgende tekst:
       ”parterne er enige om, at udgifterne vedrørende reparation af de to s-tog opgøres
       til 50.349.093 kr., at udgifter vedrørende personskaderne opgøres til 1.662.911
       kr., at kravet vedrørende afsavn på 25.437.810 kr. frafaldes, og at udgifterne til
       reparation af infrastrukturen opgøres til 201.809 kr. de anførte beløb indeholder
       ikke moms.
       codan forsikring a/s’ tab kan herefter endeligt opgøres til 25.349.093 kr. med
       procesrente fra sagens anlæg den 5. oktober 2009, mens dsb’s tab endeligt kan
       opgøres til 26.662.911 kr. med procesrente fra sagens anlæg den 5. oktober 2009.
       banedanmarks tab kan samtidig endeligt opgøres til 201.809 kr. med procesrente
       fra den 30. november 2009.”
       forligsteksten indeholder endvidere afsnit om moms. det fremgår bl.a. heraf, at
       parterne er enige om, at der til udgifterne vedrørende reparation af de to s-tog på
       50.349.093 kr. skal tillægges ikke afløftningsberettiget moms, i det omfang dsb
       kan dokumentere ikke afløftningsberettiget moms, når der foreligger en endelig
       afgørelse i en verserende sag mellem skat og dsb om procentsatsen for dsb’s
       momsfradrag for de relevante år.
codan, dsb og banedanmark har præciseret, at der er enighed om tabsopgørelserne med
renter som påstået, således at de nedlagte påstande om frifindelse, subsidiært betaling af min-
dre beløb, alene relaterer sig til fordelingen af ansvaret for skaderne.
vedrørende sagsomkostninger har codan og dsb gjort gældende, at der bør tillægges dem
fulde sagsomkostninger som vindende parter i forhold til de beløb, som tilkendes dem ved
dommen. sagsanlægget var nødvendiggjort af spørgsmålet om, hvorvidt banedanmark over-
hovedet var erstatningsansvarlig for ulykken, hvilket også har udgjort den afgørende og mest
arbejdskrævende del af sagen. nedsættelse af erstatningen på grund af egen skyld bør ikke
tillægges vægt, ligesom påstandenes størrelse i forhold til de tilkendte beløb ikke har indebå-
                                                - 8 -
ret merudgifter ved førelsen af sagen. det bør tillægges vægt, at banedanmark fremsatte be-
gæring om syn og skøn og først frafaldt denne den 23. maj 2014. sagsomkostninger, der til-
kendes dsb, bør delvist tillægges moms. det præcise omfang af dsb’s momspligt er for ti-
den under prøvelse ved skattemyndighederne. det kan lægges til grund, at dsb er berettiget
til at fradrage moms vedrørende højst 20 % af dsb’s samlede udgifter.
banedanmark har om fastsættelse af sagens omkostninger principalt gjort gældende, at bane-
danmark som vindende part bør tillægges sagsomkostninger, subsidiært at omkostningerne
bør ophæves. vurderingen af, hvem der må anses for at være den vindende part, må tage ud-
gangspunkt i de nedlagte påstande sammenholdt med dommens resultat. endvidere må det
tillægges vægt, at codan og dsb har påberåbt sig tre forskellige ansvarsgrundlag for erstat-
ningskravene, hvoraf de alene fik medhold i anbringendet om ansvar efter dansk rets almin-
delig regel om culpaansvar. ved østre landsrets delafgørelse af 23. november 2012 er ansva-
ret endvidere fordelt lige. codan og dsb har forlænget sagsforløbet unødigt og har foranledi-
get banedanmarks begæring om syn og skøn ved, trods opfordringer hertil, ikke at fremlægge
detaljeret materiale til brug for opgørelsen af tabet. dsb har tillige frafaldet kravet på af-
savnserstatning, og codan og dsb har meget sent i sagsforløbet endnu ikke afklaret det påbe-
råbte momskrav og anbringenderne herom.
sag b-2151-10 a mod banedanmark
banedanmark, der har anerkendt as opgørelse af erstatningen til 743.904,52 kr. med tillæg af
renter som påstået, har præciseret, at banedanmarks påstand om frifindelse, subsidiært beta-
ling af et mindre beløb, alene relaterer sig til fordelingen af ansvaret for skaderne.
vedrørende sagsomkostninger har a gjort gældende, at der bør tillægges ham sagsomkostnin-
ger, idet han har fået fuldt ud medhold i, at banedanmark var erstatningsansvarlig for de ham
påførte skader, og at synspunktet om egen skyld alene har ført til en halvering af erstatningen.
hovedforhandlingens varighed over to omgange bør tillige tillægges betydning.
banedanmark har om sagsomkostninger gjort gældende, at disse bør ophæves, idet der er sket
en ligelig fordeling af ansvaret sammenholdt med, at der ikke har været tvist om tabets stør-
relse.
                                              - 9 -
landsrettens begrundelse og resultat
sag b-3589/09 codan og dsb mod banedanmark
codan, dsb og banedanmark har ved hovedforhandlingens afslutning indgået forlig om de
respektive erstatningsbeløb som gengivet ovenfor, og parterne har anmodet landsretten om at
afsige dom med udgangspunkt i det således opgjorte tab eksklusive moms.
i overensstemmelse med parternes forlig og østre landsrets delafgørelse af 23. november
2012, hvorefter banedanmark skal anerkende at være erstatningsansvarlig for halvdelen af
dsb’s og codans tab som følge af s-togskollisionen, og hvorefter dsb skal anerkende at
være erstatningsansvarlig for halvdelen af banedanmarks tab som følge af kollisionen, afsiger
landsretten dom om erstatningsbetaling for så vidt angår halvdelen af de opgjorte tab.
herefter skal banedanmark til codan betale 12.674.546,50 kr. med tillæg af procesrente fra
den 5. oktober 2009.
banedanmark skal til dsb betale 13.331.455 kr. med tillæg af procesrente fra den 5. oktober
2009.
dsb skal til banedanmark betale 100.904,50 kr. med tillæg af procesrente fra 30. november
2009.
afgørelsen om sagens omkostninger må træffes efter en samlet vurdering af sagens værdi,
udfald og forløb, herunder varigheden af to hovedforhandlinger med i alt 6 retsdage og en
betydelig sagsforberedelse.
på dette grundlag finder landsretten, at der bør tillægges codan og dsb delvise sagsomkost-
ninger i forhold til de beløb, som tilkendes dem ved dommen. der er herved lagt vægt på, at
codan og dsb for så vidt angår hovedkravet overvejende må anses for vindende parter, idet
sagsanlægget var nødvendiggjort af tvisten om, hvorvidt banedanmark var erstatningsansvar-
lig for skaderne ved ulykken; den tvist, der tillige har udgjort det væsentligste spørgsmål i
                                              - 10 -
sagen. under hensyn til codans og dsb’s nedsættelse af erstatningsbeløbene i det indgåede
forlig sammenlignet med de tidligere nedlagte påstande findes banedanmark imidlertid alene
at burde betale delvise sagsomkostninger til codan og dsb. i forholdet mellem dsb og ba-
nedanmark godskrives banedanmark endvidere et beløb vedrørende omkostninger, herunder
retsafgift, ved førelsen af sagen om modkravet, der dog ikke væsentligt kan anses at have for-
øget banedanmarks samlede omkostninger ved sagens førelse. ved fastsættelsen af sagsom-
kostningerne til dækning af advokatbistand har landsretten tillige henset til, at codan og dsb
under sagen har været repræsenteret af samme advokat.
herefter skal banedanmark i delvise sagsomkostninger til codan betale 450.000 kr. heraf
udgør 150.000 kr. udgift til dækning af retsafgift i forhold til det vundne beløb, og beløbet til
dækning af udgifter til advokatbistand er efter det ovenfor anførte skønsmæssigt fastsat til
300.000 kr. inkl. moms.
banedanmark skal i delvise sagsomkostninger til dsb betale 280.000 kr. heraf udgør
150.000 kr. udgift til dækning af retsafgift i forhold til det vundne beløb, og beløbet til dæk-
ning af udgifter til advokatbistand er efter det ovenfor anførte skønsmæssigt fastsat til
130.000 kr. beløbet tillægges ikke moms, idet dsb ikke har kunnet redegøre for det præcise
omfang af dsb’s momspligt. ved fastsættelsen af dette omkostningsbeløb er tillige henset til,
at banedanmark i forhold til sit vundne beløb på 100.904,50 kr. endvidere skal godskrives
dels godtgørelse af forholdsmæssig dækning af retsafgift, dvs. 2.740 kr., dels advokatsalær
med tillæg af moms.
sag b-2151-10 a mod banedanmark
parterne er enige om opgørelsen af tabet som påstået og med forrentning som påstået.
i overensstemmelse med østre landsrets delafgørelse af 23. november 2012, hvorefter bane-
danmark skal anerkende at være erstatningsansvarlig for halvdelen af as tab som følge af s-
togs-kollisionen, tages den nedlagte påstand til følge for så vidt angår halvdelen af det anførte
beløb.
                                                - 11 -
banedanmark skal herefter til a betale 371.952,26 kr. med tillæg af procesrente af 145.181,46
kr. fra den 12. februar 2010 og af 231.770,79 kr. fra den 27. november 2011.
efter sagens værdi, forløb og udfald finder landsretten, at der bør tillægges a sagsomkostnin-
ger i forhold til det tilkendte beløb. der er herved lagt vægt på, at a overvejende må anses
som vindende part, idet sagsanlægget var nødvendiggjort af tvisten om, hvorvidt banedan-
mark var erstatningsansvarlig for de skader, han pådrog sig, hvilket tillige har udgjort det ene-
ste omtvistede spørgsmål i denne sag.
herefter skal banedanmark i sagsomkostninger til a betale 60.000 kr. i beløbet indgår 9.180
kr. til dækning af retsafgift i forhold til det vundne beløb, samt et skønsmæssigt fastsat beløb
til dækning af udgifter til advokatbistand inkl. moms.
                                    t h i k e n d e s f o r r e t:
banedanmark skal til codan forsikring a/s betale 12.674.546,50 kr. med tillæg af proces-
rente fra den 5. oktober 2009.
banedanmark skal til dsb betale 13.331.455 kr. med tillæg af procesrente fra den 5. oktober
2009.
dsb skal til banedanmark betale 100.904,50 kr. med tillæg af procesrente fra 30. november
2009.
banedanmark skal til a betale 371.952,26 kr. med tillæg af procesrente af 145.181,46 kr. fra
den 12. februar 2010 og af 231.770,79 kr. fra den 27. november 2011.
i sag b-3589-09 skal banedanmark i delvise sagsomkostninger betale 450.000 kr. til codan
og 280.000 kr. til dsb.
i sag b-1251-10 skal banedanmark i sagsomkostninger betale 60.000 kr. til a.
det idømte skal betales inden 14 dage efter denne doms afsigelse.
                                           - 12 -
sagsomkostningerne forrentes efter rentelovens § 8 a.
